Constantine Walter Benson

Constantine Walter BENSON, OBI (2a de Februaro 1909 – 21a de Septembro 1982) estis brita ornitologo kaj aŭtoro de ĉirkaŭ 350 publikaĵoj. Li estas konsiderata la lasta el linio de funkciuloj de Britaj Koloniaj Servoj kiuj faris gravajn kontribuojn al ornitologio. G. Stuart Keith (1985). "In Memoriam: Constantine Walter Benson, O.B.E". The Auk. 102 (1): 162. doi:10.2307/4086834. JSTOR 4086834. 

Biografio
Li iĝis funkciulo de la Kolonia Servo en 1932 kaj posteniĝis en Njasalando, nuntempa Malavo, kie li pasigis ĉirkaŭ 20 jaroj, kombinante siajn oficialajn devojn kun la studo de la lokaj birdoj. Oni registris, ke Benson gustumis ĉiun specimenon kiun li kolektis (ĉefe pere de loka servisto); ekzemple li aertis, ke turakoj plej bone gustas, dum strigoj plej malbone. Brewer, David (2018). Birds New to Science: Fifty Years of Avian Discoveries. London: Christopher Helm. p. 105. ISBN 978-1-4729-0628-1.  Benson, C.W. (1980). "Some experiences of the Club". Bulletin of the British Ornithologists' Club. 100 (1): 25–29. 

Li fakulis pri birdoj el Orienta Afriko kaj precize li malkovris science jenajn speciojn:
 Ploceo de Ruwet (Ploceus ruweti)
 Blankvosta hirundo aŭ Bensona hirundo (Hirundo megaensis)
 Oreofilao (Oreophilais robertsi)
 Aldabra nesilo aŭ Aldabra broŝobirdo (Nesillas aldabrana)
 Komora orelstrigo (Otus pauliani)
 Komora verda kolombo (Treron griveaudi)

En 1952 li estis translokigita el Njasalando al la ĉasservo de tiam Norda Rodezio, (nuntempa Zambio) kaj tie li restis ĝis sia retiriĝo. Krome li kunlaboris kun diversaj muzeoj.

Publikaĵoj
Li verkis multajn librojn kaj artikolojn dum kaj post sia tempo en la Kolonia Servo. Inter liaj verkoj menciendas jenaj:
 "Birds of the Comoro Islands" (1960)
 "A Contribution to the Ornithology of Zambia" (1967)
 "Birds of Zambia" (1971)
 "The Birds of Malawi" (1977).

Referencoj

Kategorio:Britaj ornitologoj